Document ID: /roh_data/filtered/fineweb-2-filterrobots_roh.jsonl.gz/19586

Il pli grond sigl da promoziun fan las biatletas grischunas Elisa ed Aita Gasparin sco era Benjamin Weger e Lena Häcki.
Elisa Gasparin promova dal cader A en l’equipa naziunala da biatlon. Là s’inscuntra ella cun sia sora Selina Gasparin che turna suenter la pausa da maternitad puspè en l’equipa naziunala.
Il pass dal cader A en la squadra naziunala fa era Benjamin Weger. Il biatlet valais ha persvadì cun bunas prestaziuns durant l’enviern e fa il pass en il pli aut cader da biatlon svizzer.
Dal cader B en il cader A
Aita Gasparin vegn promovida dal cader B en il cader A. Il medem vala era per Serafin Wiestner da Trin. Lena Häcki dad Engelberg vegn schizunt promovida dal cader da juniors en il cader A. E per finir vegn Irene Cadurisch da Malögia relegada dal cader A en il cader C. Irene Cadurisch ha cumbattì durant l’enviern cun in infect bacterial ed ha perquai pers il status dal cader A.
RR novitads 17:00